*Azərbaycan Respublikası Vergilər nazirinin  
10.01.2020-ci il tarixli 1917040101750800 №-li  
Əmri ilə təsdiq edilmişdir*

**“Daşınmaz əmlak təqdim edən şəxslərdən ödəmə mənbəyində tutulan sadələşdirilmiş verginin bəyannaməsi”nin tərtib olunması**

**Q A Y D A S I**

Bəyannamə Vergi Məcəlləsinin 150.1.9-cu, 150.3-1-ci və 220.8-ci maddələrinə əsasən torpaq, yaşayış və qeyri-yaşayış sahələrinin təqdim olunması üzrə müqavilələri təsdiq edən notariuslar və ya ixtisaslaşdırılmış hərrac təşkilatları tərəfindən tərtib və təqdim olunur. Notariuslar və ya ixtisaslaşdırılmış hərrac təşkilatları tərəfindən “**Daşınmaz əmlak təqdim edən şəxslərdən ödəmə mənbəyində tutulan sadələşdirilmiş verginin bəyannaməsi**” hesabat ayından sonrakı ayın 20-dən gec olmayaraq vergi orqanına təqdim edilir.

Bəyannamənin əvvəlində göstərilən “**Qeyd**”dəki “verilmiş formanın tərtib edilməsi qaydalarını oxuyun” və “**+**, **/**, **%**, **Z** simvollarından istifadə etməyin, böyük çap hərfləri ilə qara və ya göy diyircəkli qələmlə doldurun” tövsiyələrinə ciddi əməl olunmalıdır.

Bəyannamə doldurularkən qaralamalara və düzəlişlərə yol verilmir.

Təqdim olunmuş bəyannamədə aparılan hesablamalardakı riyazi səhvlər vergi orqanı tərəfindən düzəldilir və kompüter proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Qeyd**”dən sonrakı “**Bəyannamə təqdim edildiyi vergi orqanının adı**” sətrinin xanalarında böyük çap hərfləri ilə hər xanada bir hərf yazılmaqla notariusun və ya ixtisaslaşdırılmış hərrac təşkilatının qeydiyyatda olduğu vergi orqanının adı göstərilməlidir.

***Misal:***



**Bölmə 1.** **Vergi ödəyicisi haqqında ümumi məlumat**

1-ci sətrin “**VÖEN**” xanalarında (hər xanada bir rəqəmlə) notariusun və ya ixtisaslaşdırılmış hərrac təşkilatının VÖEN-i yazılır;

***Misal:***



2-ci sətrin “**Vergi ödəyicisinin tam adı**” xanalarında böyük çap hərfləri ilə (hər xanada bir hərflə) notariusun və ya ixtisaslaşdırılmış hərrac təşkilatının tam adı yazılır;

***Misal:***



3-cü sətrin “**Təqdim olunmuş əlavələrin sayı**” xanalarında vergi ödəyicisi tərəfindən bəyannaməyə əlavə olunan Əlavənin səhifələrinin sayı yazılır (hər xanada bir rəqəmlə).

***Misal:*** *Notariusun təqdim etdiyi cari “Daşınmaz əmlak təqdim edən şəxslərdən ödəmə mənbəyində tutulan sadələşdirilmiş verginin bəyannaməsi”nin Əlavəsi 5 vərəqdən ibarətdir. Bu halda təqdim olunmuş vərəqlərin sayı sağdan sola aşağıdakı kimi doldurulur:*



4-cü sətirdə “**Bəyannamənin növü**”ndən asılı olaraq, yəni bəyannamə hesabat dövrü üzrə tərtib edildikdə “**Cari**” xanasında, əvvəlki hesabat dövrləri üzrə dürüstləşməyə dair bəyannamə tərtib edildiyi halda “**Dəqiqləşdirilmiş**” xanasında, notariusda və ya ixtisaslaşdırılmış hərrac təşkilatında səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda “**Könüllü açıqlama**”, notarius və ya ixtisaslaşdırılmış hərrac təşkilatı ləğv olunduqda “**Ləğv olma**” xanasında “**X**” işarəsi göstərilir. “**Ləğv olma**” sözünün sağ sətrindəki xanalarda (hər xanada bir rəqəmlə) notariusun və ya ixtisaslaşdırılmış hərrac təşkilatının ləğv olunduğu tarix göstərilməlidir. “**Ləğv olunma**” bəyannaməsi notarius və ya ixtisaslaşdırılmış hərrac təşkilatı tərəfindən yalnız ləğv edilməsi barədə müvafiq ərizə vergi orqanına təqdim olunduğu halda tərtib edilib təqdim olunmalıdır.

***Misal:*** *Xüsusi notarius 2021-ci ilin aprel ayı üçün “Daşınmaz əmlak təqdim edən şəxslərdən ödəmə mənbəyində tutulan sadələşdirilmiş verginin bəyannaməsi”ni təqdim edir. Bu halda 2021-ci ilin may ayının 20-dən gec olmayaraq təqdim edilən bəyannamənin 4-cü - “****Bəyannamənin növü****” sətrinin “****Cari****” xanasına* **X** *işarəsi yazılır:*



Notarius və ya ixtisaslaşdırılmış hərrac təşkilatı ləğv edildikdə isə “**Ləğv olunma**” xanasında “**X**” işarəsi yazılır və “**Ləğv olunma**” sözünün aşağı sətrindəki xanalarda (hər xanada bir rəqəmlə) notariusun ləğv edildiyi tarix göstərilir.

***Misal****: Notarius qanuna müvafiq qaydada 25 aprel 2021-ci il tarixə ləğv olunmuşdur. Bu halda notariusun ləğv edilməsi barədə son bəyannamənin 5-ci sətrinin “Ləğv olunma” xanaları soldan sağa doğru ilk iki xanada “****gün****”, sonrakı iki xanada “****ay****”, sonuncu dörd xanada isə “****il****” aşağıdakı kimi yazılmalıdır:*



4.1-ci “**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirdənotariusa və ya ixtisaslaşdırılmış hərrac təşkilatına vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin və ya kənarlaşmaya dair yazılı izahatın təqdim edilməsi barədə**” bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda, bu bəyannamə müvafiq bildiriş üzrə verilmiş dəqiləşdirilmiş bəyannamə hesab edilmir.



5-ci sətirdə“**Vergi dövrü**”, C işarəsindən sonrakı altırəqəmli xanalarda bəyannamənin hansı hesabat ayına aid olmasından asılı olaraq (hər xanada bir rəqəmlə) müvafiq ay və il yazılır.

***Misal:*** *Əgər bəyannamə 2021-ci ilin aprel ayı üzrə tərtib edilirsə, bu halda soldan sağa doğru ilk iki xanada* ***ay****, sonuncu dörd xanada isə* ***il*** *aşağıdakı qaydada yazılır:*



**Bölmə 2.** **Verginin hesablanması**


**1. “Yaşayış və qeyri-yaşayış sahələrinin təqdim edilməsindən**

**verginin hesablanması”**

Bəyannamənin 2-ci bölməsinin 1-ci “**Yaşayış və qeyri-yaşayış sahələrinin təqdim edilməsindən verginin hesablanması**” hissəsinin 830-cu sətrindən 834-ci sətirlərinədək Nazirlər Kabinetinin qərarına əsasən müəyyən edilmiş daşınmaz əmlakın yerləşdiyi zonalara müvafiq olaraq, “**Yaşayış və qeyri-yaşayış sahələrinin ümumi sahəsi, kv.m-lə**” sütunu və “**Verginin məbləği, manatla**” sütunu üzrə aşağıdakı məlumatlar qeyd olunur.


Bəyannamənin 2-ci bölməsinin 830“**Bakı şəhəri üzrə**” sətrinin “**Yaşayış və qeyri-yaşayış sahələrinin ümumi sahəsi, kv.m-lə**” və “**Verginin məbləği, manatla**” sütunu xanalarında (hər xanada bir rəqəmlə) müvafiq olaraq 830.1 “**1-ci zona**”, 830.2 “**2-ci zona**”, 830.3 “**3-cü və 4-cü zonalar**”, 830.4 “**5-ci və 6-cı zonalar**”, 830.5 “**7-ci, 8-ci və 9-cü zonalar**”, 830.6 “**10-cu, 11-ci və 12-ci zonalar**” altsətirlərinə aid olan “**Yaşayış və qeyri-yaşayış sahələrinin ümumi sahəsi, kv.m-lə**” və “**Verginin məbləği, manatla**” sütunlarının xanalarında göstərilmiş məbləğlərin cəmi (830.1+830.2+830.3+830.4+ 830.5+830.6) yazılır.

***Misal:*** *Notariat kontoru cari hesabat ayında Bakı şəhərinin 1-ci və 3-cü zonalarında ümumi sahəsi müvafiq olaraq 60 və 150 m2 olan yaşayış mənzillərinin satışını rəsmiləşdirmiş və vergi məbləğinin hesablanması zamanı Vergi məcəlləsinin 218-1.1.5.3-cü maddəsinə uyğun olaraq fiziki şəxslərin xüsusi mülkiyyətində olan yaşayış sahələrinin 30 m2 olan sahəsini vergidən azadolunan kimi nəzərə almaqla hər bir mənzil üçün müvafiq olaraq ((60 m2-30 m2)*×*15 manat×4 əmsal) 1.800,0 və ((150 m2-30 m2)×15 manat×2.2 əmsal) 3.960,0 manat vergi hesablayır. Bu halda “Bakı şəhəri üzrə” sətrinin “****Yaşayış və qeyri-yaşayış sahələrinin ümumi sahəsi, kv.m-lə****” və “****Verginin məbləği, manatla****” sütunlarında xanalar aşağıdakı kimi doldurulur:*



Bəyannamənin 830.1-830.6 “**1-ci zona**” - “**12-ci zona**” sətirlərinin “**Yaşayış və qeyri-yaşayış sahələrinin ümumi sahəsi, kv.m-lə**” sütununun xanalarında ayrı-ayrılıqda hər bir zona ərazisində yerləşən mənzillərin ümumi sahəsi kvadratmetrlə yazılır. Həmin sətirlərin “**Verginin məbləği, manatla**” sütununun xanalarında Vergi Məcəlləsinin 219.3-1-ci maddəsində göstərilən vergitutma obyektinin, hər kvadratmetri üçün 15 manat olmaqla, həmin Məcəllənin 220.8-ci maddəsi ilə müəyyən edilmiş qaydadahesablanır və müvafiq xanaya yazılır.


***Misal:*** *Notariat kontoru cari hesabat ayında ümumi sahəsi 60 m2 olan “Azərneft” meydanı yaxınlığında bir və hər birinin ümumi sahəsi 50 m2 olan (cəmi 150 m2) Zabrat qəsəbəsində 3 qeyri-yaşayış obyektlərinin şatışını rəsmiləşdirib. “Azərneft” meydanı yaxınlığı 1-ci zonaya aid olduğuna görə, 60.m2 olan ümumi sahəni 15 manata, 1-ci zona üçün müəyyən olunmuş 4 əmsalına və qeyri-yaşayış sahəsi olduğundan 1,5 əmsala vuraraq (60×15×4×1,5) 5.400,0 manat, Zabrat qəsəbəsi 11-ci zonaya aid olduğuna görə isə sahəsi 50 m2 olan hər bir qeyri-yaşayış obyektlərinin sayına, 15 manata, 11-ci zona üçün müəyyən olunmuş 1,2 əmsalına və qeyri-yaşayış sahəsi olduğundan 1,5 əmsala vuraraq (50×3×15×1,2×1,5) 4.050,0 manat vergi hesablayır. Bu halda “1-ci zona” - “12-ci zona” sətirlərinin “Yaşayış və qeyri-yaşayış sahələrinin ümumi sahəsi, kv.m-lə” və “Verginin məbləği, manatla” sütunlarında xanalar**aşağıdakı kimi doldurulur:*



Bəyannamənin 831-833 sətirlərinin “**Yaşayış və qeyri-yaşayış sahələrinin ümumi sahəsi, kv.m-lə**” sütununun xanalarında ayrı-ayrılıqda hər bir zona ərazisində yerləşən yaşayış və qeyri-yaşayış sahələrinin ümumi sahəsi kvadratmetrlə yazılır. Həmin sətirlərin “**Verginin məbləği, manatla**” sütununun xanalarında Vergi Məcəlləsinin 219.3-1-ci maddəsində göstərilən vergitutma obyektinin (Vergi Məcəlləsinin 218-1.1.5.3-cü maddəsinin müddəalarınə əsasən fiziki şəxslərin xüsusi mülkiyyətində olan yaşayış sahələrinin 30 kvadratmetr olan sahəsini istisna olmaqla) hər kvadratmetri üçün 15 manat olmaqla həmin Məcəllənin 220.8-ci maddəsi ilə müəyyən edilmiş qaydada hesablanır və müvafiq xanaya yazılır.


Bəyannamənin 834 “**Yaşayış və qeyri-yaşayış sahələrinin təqdim edilməsi üzrə cəmi**” sətrinin “**Yaşayış və qeyri-yaşayış sahələrinin ümumi sahəsi, kv.m-lə**” və “**Verginin məbləği, manatla**” sütununun xanalarında (hər xanada bir rəqəmlə) müvafiq olaraq 830 “**Bakı şəhəri üzrə**”, 831 “**Gəncə, Sumqayıt və Xırdalan şəhərlərində**”, 832 “**Abşeron rayonunun qəsəbə və kəndləri (Xırdalan şəhəri istisna olmaqla) Şirvan, Mingəçevir, Naxçıvan, Lənkəran, Yevlax, Şəki və Naftalan şəhərlərində**”, 833 “**Digər rayon (şəhər) və qəsəbələrdə (kəndlərdə)**” sətirlərinə aid olan “**Yaşayış və qeyri-yaşayış sahələrinin ümumi sahəsi, kv.m-lə**” və “**Verginin məbləği, manatla**” sütunlarının xanalarında göstərilmiş məbləğlərin cəmi (830+831+832+833) yazılır.

***Misal:*** *Notariat kontoru cari hesabat ayında Gəncə, Yevlax və Bərdə şəhərlərində ümumi sahəsi müvafiq olaraq 50, 45 və 40.m2 olan mənzillərin satışını rəsmiləşdirmişdir və hər bir mənzil üçün müvafiq olaraq ((50 m2-30 m2)×15 manat×1.5 əmsal) 450,0 manat, ((45 m2-30 m2)×15 manat×1.2 əmsal) 270,0 manat və ((40 m2-30 m2)×15 manat ×0.5 əmsal) 75,0 manat vergi hesablayır. Bu halda “Yaşayış və qeyri-yaşayış sahələrinin təqdim edilməsi üzrə cəmi” sətrinin “Yaşayış və qeyri-yaşayış sahələrinin ümumi sahəsi, kv.m-lə” və “Verginin məbləği, manatla” sütunlarında xanalar**aşağıdakı kimi doldurulur:*



Bəyannamənin 835 “**Cəmi vergidən azad olunan**” sətrinin “**Yaşayış və qeyri-yaşayış sahələrinin ümumi sahəsi, kv.m-lə**” sütununun xanalarında (hər xanada bir rəqəmlə) 830-dan 834-dək olan sətrlərin göstəricilərindən müstəqil olaraq təqdim edilmə zamanı vergidən azad olunan yaşayış və qeyri-yaşayış sahələrinin ümumi sahəsi (Vergi Məcəlləsinin 218-1.1.5.3-cü maddəsinin müddəalarınə əsasən fiziki şəxslərin xüsusi mülkiyyətində olan yaşayış sahələrinin 30.m2olan sahəsini istisna olmaqla) qeyd olunur

***Misal:*** *Notariat kontoru cari hesabat ayında Gəncə şəhərində ümumi sahəsi müvafiq olaraq 150.m2 bir sayda mənzil və Mingəçevir şəhərində Vergi Məcəlləsinin 218-1.1.5.1-ci maddəsinə əsasən fiziki şəxslərin azı 3 təqvim ili ərzində yaşayış yeri üzrə qeydiyyatda olduğu yaşayış sahələrinin təqdim edilməsi üzrə ümumi sahəsi 2.300.m2 olan 24 sayda mənzilin satışını rəsmiləşdirmişdir. Bu halda bəyannamənin müvafiq xanaları aşağıdakı kimi doldurulur:*




**2. Vergi Məcəlləsinin 206.3-cü maddəsində nəzərdə tutulmuş**

**torpaq sahələrinin təqdim edilməsindən verginin hesablanması**

Bəyannamənin 2-ci bölməsinin 2-ci - “**Vergi Məcəllənin 206.3-cü maddəsində nəzərdə tutulmuş torpaq sahələrinin təqdim edilməsindən verginin hesablanması**” hissəsinin 840-843-cü sətirlərində Nazirlər Kabinetinin qərarına əsasən müəyyən edilmiş torpaq sahəsinin yerləşdiyi zonalara müvafiq olaraq “**Təqdim edilmiş torpaq sahələrinin ümumi sahəsi, kv.m-ilə**” sütunu və “**verginin məbləği, manatla**” sütunu üzrə aşağidakı məlumatlar qeyd olunur:

840 “**Bakı şəhəri üzrə**” sətrinin “**Təqdim edilmiş torpaq sahələrinin ümumi sahəsi, kv.m-ilə**” və “**verginin məbləği, manatla**” sütunu xanalarında (hər xanada bir rəqəmlə) müvafiq olaraq 840.1 “**1-ci zona**”, 840.2 “**2-ci zona**”, 840.3 “**3-cü və 4-cü zonalar**”, 840.4 “**5-ci və 6-cı zonalar**”, 840.5 “**7-ci, 8-ci və 9-cü zonalar**”, 840.6 “**10-cu, 11-ci və 12-ci zonalar**” altsətirlərinə aid olan “**Təqdim edilmiş torpaq sahələrinin ümumi sahəsi, kv.m-ilə**” və “**Verginin məbləği, manatla**” sütunlarının xanalarında göstərilmiş məbləğlərin cəmi (840.1+840.2+840.3+840.4+840.5+840.6) yazılır.

***Misal:*** *Notariat kontoru cari hesabat ayında ayında Bakı şəhərinin 1-ci zonada ümumi sahəsi 500.m2 olan sənaye təyinatlı, 600.m2 olan həyətyanı sahəsinə aid torpaq sahələrinin satışını rəsmiləşdirmiş və sənaye təyinatlı torpaq sahəsinin satışı üçün 1.500,0 manat, həyətyanı torpaq sahəsinin satışı üçün isə 1.200,0 manat vergi hesablayır. Bu halda “Bakı şəhəri üzrə” sətrinin* “***Təqdim edilmiş torpaq sahələrinin ümumi sahəsi, kv.m-ilə****” və “****Verginin məbləği, manatla***” *sütunlarında xanalar aşağıdakı kimi doldurulur:*



Bəyannamənin 840.1-840.6 “**1-ci zona**” - “**12-ci zona**” sətirlərinin “**Təqdim edilmiş torpaq sahələrinin ümumi sahəsi, kv.m-ilə**” sütununun xanalarında ayrı-ayrılıqda hər bir zona ərazisində yerləşən torpağın ümumi sahəsi kvadratmetrlə yazılır. Həmin sətirlərin “**Verginin məbləği, manatla**” sütununun xanalarında Vergi Məcəlləsinin 219.3-2-ci maddəsində göstərilən vergitutma obyektinin hər kvadratmetri üçün 0.5 manat olmaqla həmin Məcəllənin 220.8-ci maddəsi ilə müəyyən edilmiş qaydadahesablanır və müvafiq xanaya yazılır.


Bəyannamənin 841-843 sətirlərinin “**Təqdim edilmiş torpaq sahələrinin ümumi sahəsi, kv.m-ilə**” sütununun xanalarında ayrı-ayrılıqda hər bir zona ərazisində yerləşən torpağın ümumi sahəsi kvadratmetrlə yazılır. Həmin sətirlərin “**Verginin məbləği, manatla**” sütununun xanalarında Vergi Məcəlləsinin 219.3-cü maddəsində göstərilən vergitutma obyektinin hər kvadratmetri üçün 0,5 manat olmaqla həmin Məcəllənin 220.8-ci maddəsi ilə müəyyən edilmiş qaydada hesablanır və müvafiq xanaya yazılır.

Bəyannamənin 844 “**Torpaq sahələrinin təqdim edilməsi üzrə cəmi**” sətrinin “**Təqdim edilmiş torpaq sahələrinin ümumi sahəsi, kv.m-ilə**” və “**Verginin məbləği, manatla**” sütunu xanalarında (hər xanada bir rəqəmlə) müvafiq olaraq 840 “**Bakı şəhəri üzrə**”, 841 “**Gəncə, Sumqayıt və Xırdalan şəhərlərində**”, 842 “**Abşeron rayonunun qəsəbə və kəndləri (Xırdalan şəhəri istisna olmaqla) Şirvan, Mingəçevir, Naxçıvan, Lənkəran, Yevlax, Şəki və Naftalan şəhərlərində**”, 843 “**Digər rayon (şəhər) və qəsəbələrdə (kəndlərdə)**” sətirlərinə aid olan “**Yaşayış və qeyri-yaşayış sahələrinin ümumi sahəsi, kv.m-lə**” və “**Verginin məbləği, manatla**” sütunlarının xanalarında göstərilmiş məbləğlərin cəmi (840+841+842+843) yazılır.

Bəyannamənin 845 “**Cəmi vergidən azad edilmiş sahə, m2**” sətrinin xanalarında isə 840-dan 843-dək olan sətrlərin göstəricilərindən asılı olmayaraq hesabat dövrü ərzində vergidən azad olunmuş torpaq sahələrinin cəmi sahəsi əks etdirilir.

Bəyannamənin 2-ci bölməsinin 3-cü - “**Kənd təsərrüfatı təyinatlı torpaq sahələrinin təqdim edilməsindən verginin hesablanması**” hissəsinin 846-cı - “Kənd təsərrüfatı təyinatlı torpaq sahələrinin təqdim edilməsi üzrə” sətrində “**Təqdim edilmiş torpaq sahələrinin ümumi sahəsi, hektarla**” sütunu və “**verginin məbləği, manatla**” sütununun xanalarında ayrı-ayrılıqda təqdim edilmiş kənd təsərrüfatı təyinatlı torpağın ümumi sahəsi hektarla yazılır. Həmin sətirlərin “**Verginin məbləği, manatla**” sütununun xanalarında Vergi Məcəlləsinin 219.3-2-ci maddəsində göstərilən vergitutma obyekti üzrə həmin Məcəllənin 220.8-ci maddəsi ilə müəyyən edilmiş qaydadahesablanır və müvafiq xanaya yazılır.

***Misal:*** *Notariat kontoru cari hesabat ayında Abşeron rayonunda yerləşən 1-ci keyfiyyət qrupuna aid, həmçinin Quba rayonunun düzən torpaqlarında yerləşən 2-ci keyfiyyət qrupuna aid və Qəbələ rayonunun rayonunun düzən torpaqlarında yerləşən 3-cü keyfiyyət* qrupuna *aid, ümumi sahəsi müvafiq olaraq 50, 45 və 40 hektar təşkil edən əkin, dinc və çoxillik əkmələrin altındakı**torpaq sahələrinin satışını rəsmiləşdirmişdir. Notariat kontoru hər bir torpaq sahəsinə müvafiq olaraq (50×85×0,06×2) 510,00 manat, (45×89×0.06×2) 480,60 manat və (40×50×0.06×2) 240.0 manat vergi hesablayır. Burada mötərizədə göstərilmiş 1-ci rəqəm k/t torpağının sahəsini, 2-ci rəqəm Nazirlər Kabinetinin 29 dekabr 2000-ci il tarixli “Kadastr qiymət rayonları və ora daxil olan inzibati rayonlar üzrə kənd təsərrüfatı torpaqlarının təyinatı, coğrafi yerləşməsi və keyfiyyəti nəzərə alınmaqla şərti balların müəyyənləşdirilməsi haqqında” 230 N-li Qərarına əsasən torpaq vergisinin hesablanması üçün təqdim edilən torpağın 1 hektarının şərti balı, 3-cü rəqəm Vergi Məcəlləsinin 206.1-ci maddəsinə əsasən 1 şərti balı üçün müəyyən edilmiş vergi dərəcəsini, sonuncu rəqəm isə hesablanmalı vergi üçün nəzərdə tutulmuş əmsalı əks etdirir. Yuxarıdakı misala əsasən, “Kənd təsərrüfatı təyinatlı torpaq sahələrinin təqdim edilməsindən verginin hesablanması” sətrinin “Təqdim edilmiş torpaq sahələrinin ümumi sahəsi, hektarla” və “verginin məbləği, manatla” sütunlarında rəqəmlər aşağıdakı kimi əks etdirilir:*



Bəyannamənin 2-ci bölməsinin 4-cü - “**Torpaq, yaşayış və qeyri-yaşayış sahələrinin təqdim edilməsindən hesablanan yekun vergi məbləğləri**” hissəsinin 850-ci “Yekun vergi məbləği sətrinin “**Verginin məbləği, manatla**” sütununun xanalarında 834-cü “**Yaşayış və qeyri-yaşayış sahələrinin təqdim edilməsi üzrə cəmi**”, 844-cü “**Torpaq sahələrinin təqdim edilməsi üzrə cəmi**” və 846-cı “**Kənd təsərrüfatı təyinatlı torpaqlar sahələrinin təqdim edilməsi üzrə**” sətirlərinin “**Verginin məbləği, manatla**” sütunlarındakı məbləğlərinin cəmi yazılır.

Bəyannamənin 847 “**Cəmi vergidən azad edilmiş sahə, m2**” sətrinin xanalarında isə 846-cı sətrin göstəricilərindən asılı olmayaraq hesabat dövrü ərzində vergidən azad olunmuş kənd təsərrüfatı təyinatlı torpaq sahələrinin cəmi sahəsi əks etdirilir.

Bəyannamənin “Vergi ödəyicilərinin məsuliyyəti” hissəsində - zolağın aşağı hissəsində sol tərəfdə yuxarıdan aşağı göstərilmiş birinci “**notariusun və ya ixtisaslaşdırılmış hərrac təşkilatının rəhbərinin**”, ikinci “**baş mühasibin**”, üçüncü “**bəyannaməni tərtib edən məsul şəxsin**” çərçivələrində notariusun və ya ixtisaslaşdırılmış hərrac təşkilatının rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır.

Bəyannamə rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**Bəyannamənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

Bəyannamə auditor (agent) tərəfindən tərtib edildiyi halda, sağ tərəfdə aşağı küncdə yuxarıdan aşağı dördüncü “**Bəyannaməni auditor (agent) tərtib etdiyi halda onun S.A.A**” çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “**Auditorun (agentin) VÖEN**” xanalarında VÖEN göstərilir və dairənin üzərində auditorun möhürü ilə təsdiqlənir.

Vergi orqanı tərəfindən “**Bəyannamənin qəbul edilməsi №-si və tarixi**” çərçivəsində daxilolma tarixi və qeydiyyat nömrəsi göstərilir.

Bəyannamənin qəbul edilməsi №-si və tarixi çərçivəsində bəyannaməni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Bəyannamənin sağ küncündə göstərilmiş “**Poçt ştempelinin vurulma tarixi**” xanalarında, bəyannamə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

“**Poçt ştempelinin vurulma tarixi**” çərçivəsindən aşağı sağ küncdəki “**xüsusi otağın ştampı**” çərçivəsində ştamp vurulur.

Bəyannamə notarius və ya ixtisaslaşdırılmış hərrac təşkilatı tərəfindən birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsilə təqdim edildikdə vergi orqanlarına aid xanalar doldurulmur.

**Qeyd 1.** Bəyannamənin doldurulması ilə bağlı yuxarıda qeyd etdiyimiz “Misallar”dakı Bakı şəhəri üzrə müəyyən edilmiş zona əmsalları şərtidir. Bəyannaməni doldurarkən zona əmsallarının düzgün seçilməsində diqqətli olmanız vacibdir.

**Qeyd 2.** Vergi Məcəlləsinin 218.4.3-cü maddəsində göstərilən şəxslər üçün qeyri-yaşayış sahələrinin təqdim edilməsi üzrə sadələşdirilmiş vergi bu Məcəllənin 220.8-ci maddəsi ilə hesablanmış məbləğə 1,5 əmsal tətbiq olunmaqla hesablanır.